Na temelju članka 48. Zakona o predškolskom odgoju i obrazovanju („Narodne novine“ broj 10/97, 107/07, 94/13. i 98/19) i članka 30. Statuta Općine Koprivnički Bregi („Službeni glasnik Koprivničko-križevačke županije“ broj 6/13, 3/18, 6/20, 5/21. i 8/21. – pročišćeni tekst), Općinsko vijeće Općine Koprivnički Bregi na 7. sjednici održanoj 23. prosinca 2021.  donijelo je
P R O G R A M

javnih potreba u predškolskom odgoju na području

Općine Koprivnički Bregi u 2022. godini
I.

Programom javnih potreba u predškolskom odgoju na području Općine Koprivnički Bregi u 2022. godini (u daljnjem tekstu: Program) na području društvene brige o djeci predškolske dobi utvrđuju se javne potrebe i sredstva za financiranje djelatnosti predškolskog odgoja na području Općine Koprivnički Bregi (u daljnjem tekstu: Općina).

II.

Na osnovama elemenata standarda društvene brige o djeci predškolske dobi, javne potrebe u djelatnosti predškolskog odgoja ostvarivat će se:

· preko Dječjeg vrtića „Vrapčić“ Đelekovec – Podružnica „Potočić“ Koprivnički Bregi (u daljnjem tekstu: Dječji vrtić).
III.

Sredstva za javne potrebe u točki II. ovog Programa osiguravaju se u svoti  1.502.000,00 kuna, a raspoređuju se u sljedećim svotama:
· Za Dječji vrtić u svoti 700.000,00 kuna,

· Za sufinanciranje boravka djece u jaslicama u svoti 120.000,00 kuna,

· Za projekat rekonstrukcije i dogradnje Dječjeg vrtića u Koprivničkim Bregima 

u svoti 550.000,00 kuna,
· Za projekat izgradnje dječjeg igrališta u Koprivničkim Bregima u svotu 132.000,00 kuna.

IV.

Za financiranje ostvarivanja ovog Programa utvrđuju se financijska sredstva prema izvorima u sljedećim svotama:
· Iz Proračuna Općine Koprivnički Bregi za 2022. godinu u svoti 1.120.000,00 kuna,

· Iz pomoći proračunu iz drugih proračuna za 2022. godinu u svoti 250.000,00 kuna,
· Iz pomoći EU fondovi u svoti 132.000,00 kuna.

V.

Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2022. godine. 

